TÁJÉKOZTATÓ BÖLCSŐDEI FELVÉTELRŐL

A beiratkozás bölcsődénkben folyamatosan történik. A felvételi kérelmet érdemes akár hónapokkal a beiratkozás előtt benyújtani az esetleges helyhiány elkerülése miatt.

A felvételi kérelem benyújtására lehetőség van személyesen a bölcsődében 8-16 óra között, vagy a felvételi kérelem formanyomtatványa letölthető a weboldalról.
 A gyermekek felvétele a bölcsődénk felvételi szabályzata szerint történik.  Sikeres felvétel után előre egyeztetett időpontban kerül sor a törzslap és a beiratkozáshoz szükséges dokumentumok kitöltésére.
Bölcsődénkbe csak Füzesabonyi lakhellyel, vagy tartózkodási hellyel rendelkező gyermek nyerhet felvételt.

  
Kérjük, hogy a beiratkozáshoz az alábbi szükséges iratokat hozza magával:
· a gyermek- és a beírató szülők eredeti lakcímet igazoló érvényes hatósági igazolványa
· a gyermek eredeti TAJ kártyája
· rendszeres gyermekvédelmi kedvezményben részesülő gyermek esetén az erről szóló határozat
· Édesapa munkáltatói igazolása
· Édesanya munkáltatói igazolása vagy szándéknyilatkozat a munkáltatótól
· Gyermek egészségügyi kiskönyve az oltási könyvvel együtt
· Egyedülálló szülő esetén: egyedülállóság igazolása - Emelt családi pótlék határozat
· 3 vagy több gyermekes család esetén: Családi pótlék határozat
· Sajátos nevelési igényű gyermek esetén (vagy ha a felvételre kért gyermek családjában sajátos nevelési igényű gyermeket nevelnek) – Szakértői vélemény
· Jelzőrendszeri javaslat
Bölcsődei ellátás keretében elsősorban annak, a családban élőgyermeknek a nevelését-gondozását kell biztosítani, akiről:
·  szülei, törvényes képviselői teljes munkaidős foglalkoztatása miatt, munkaerő-piaci részvételt elősegítő programban való részvételük miatt nem tudnak napközben gondoskodni.
A bölcsődei felvétel során előnyben kell részesíteni azt a gyermeket:
· aki védelembe vett,
· akinek szülője, nevelője, tartós betegsége, vagy egyéb ok miatt napközben nem tuda gyermekéről gondoskodni
· akinek megfelelő testi-szellemi fejlődése biztosítása érdekében a bölcsődei ellátásra szüksége van
· aki rendszeres gyermekvédelmi kedvezményre jogosult
· akinek szülője igazoltan nappali tagozaton tanulmányokat folytat
· akit egyedülálló, vagy időskorú szülő nevel,
· aki három, vagy több kiskorú gyermeket nevelő szülők gyermeke,
· pszichológiai szakvéleménnyel, vagy szakértői bizottság által kiadott szakvéleménnyel rendelkező rehabilitációs céllal felvehető,ha a bölcsődei nevelés-gondozás soránnem veszélyezteti sem maga, sem társai testi épségét – ebben az esetben a gyermeket próbaidővel lehet felvenni, melynek időtartama három hónap.
· a gyermek bölcsődébe történő felvételét a szülő hozzájárulásával a védőnő, a házi gyermekorvos, a családgondozó,a gyermekjóléti szolgálat, a gyámhatóság is kezdeményezheti.

A bölcsődébe jelentkezéssel kapcsolatban további felvilágosítás kérhető a bölcsőde vezetőjénél. (hetszinbolcsi.fabony@gmail.com, tel: 36/542-310)


 



